Cu fata la alegatori: Cristian Pîrvulescu, despre pericolul extremismului în Europa: "Este cool să votezi extrema dreaptă"
Sângerarea excesivă ori care se întinde pe mai mult de 8 zile poartă denumirea de menoragie. Aceasta poate fi semnul unor afecțiuni grave, de aceea e important un control de specialitate urgent.
O menstruație abundentă înseamnă că ești nevoită să schimbi mai mult de două absorbante pe oră, timp de patru ore la rând. Pierderea unei mari cantități de sânge provoacă și o stare generală proastă, de oboseală, de slăbiciune. Pot apărea palpitații și chiar leșin.
Principalele cauze ale unei menstruații abundente:
1. Fibrom uterin
Fibroamele uterine sunt mici tumori necanceroase care se formează pe peretele uterului. Fibroamele uterine pot cauza sângerare menstruală mai abundentă și mai prelungită decât în mod normal. Menstruația este însoțită de crampe și dureri acute.
2. Polipi uterini
Polipii uterini sunt niște excrescențe mici, necanceroase, care apar cel mai des la femeile ajunse la vârstă reproducătoare ca urmare a unui nivel hormonal crescut. De cele mai multe ori sunt inofensive, dar pot provoca infertilitate sau avort spontan. În timp, însă, pot provoca hemoragii consistente, asociate cu cicluri menstruale neregulate și cu sângerări între menstruații.
3. Adenomioza
Această afecțiune apare atunci când glandele din endometru sunt acoperite complet de mușchiul uterin și cauzează adesea sângerare abundentă și durere. Adenomioza apare cel mai des la femeile de vârstă mijlocie care au avut mulți copii.
4. Dezechilibre hormonale
Estrogenul construiește mucoasa uterului, în timp ce progesteronul o fixează. În cazul în care există un dezechilibru între cele două, pot avea loc sângerări consistente. Se poate ajunge chiar și la cancer uterin.
5. Cancer
În cazuri rare, cancerul uterin, cancerul ovarian și cancerul cervical pot cauza sângerare menstruală excesivă.